**PROIECT DE HOTĂRÂRE**

**privind Acordul de principiu în vedere obținerii titlului de Parc industrial de către**

**S.C MG TEC GRUP S.A**

**CONSILIUL LOCAL AL MUNICIPIULUI DEJ,**

 Având in vedere :

 - solicitarea făcută de S.C MG TEC GRUP S.A, prin adresa nr. 13.640/26.06.2017;

 - referatul Comisiei de analiză a cererilor de Acord de principiu pentru obținerea titlului de Parc industrial, constituită prin Dispoziția Primarului nr.438/28.06.2017;

 - prevederile Legii nr.227/2015 privind Codul Fiscal cu modificările si completările ulterioare;

- H.G. nr.1/2016 privind normele de aplicare a Codului fiscal;

- prevederile art.17 alin.1, lit. i din Legea nr.186/2013 privind funcționarea parcurilor industriale;

- Ordinul nr.1451/2014 pentru modificarea și completarea anexelor la Ordinul viceprim-ministrului, ministrul dezvoltării regionale și administrației publice, nr.2.980/2013 privind aprobarea condițiilor de acordare a măsurilor de sprijin pentru investițiile realizate în parcurile industriale;

- Prevederile art.36 alin.2, lit. b; alin.4 lit. C și art. 45 alin. 2 lit. c, precum si ale art.115 lit. b din Legea nr.215/2001 republicată, legea administrației publice locale;

**H O T Ă R Ă Ş T E:**

 Art.1 **–** Se aprobă Acordul de principiu în vederea obținerii titlului de Parc industrial de către S.C MG TEC GRUP S.A,

 Art.2 - Se aprobă facilitățile fiscale, prevăzute la art. 20 din Legea 186/2013, de care va beneficia întreprinderea solicitantă, respectiv S.C MG TEC GRUP S.A, cu obligația respectării întocmai a planului de investiții și a legislației, în caz de nerespectare urmând să se stopeze acordarea facilităților fiscale si să procedeze la recuperarea facilităților acordate până la acea dată, inclusiv a dobânzilor aferente.

 Art.3 – Primarul Municipiului Dej răspunde de ducerea la îndeplinire a prezentei hotărâri.

 **Iniţiator**

 **PRIMAR SECRETAR**

 **Ing. Morar Costan jr. Pop Cristina**